**Çoxgöstəricili Klaster Sorğusu (MICS)**

Texniki Şərtlər - MICS üzrə Sahə kordinatoru

Müddət: 11 ay, iş günlərinin sayı: 242

**Sorğu haqqında məlumat**

Çoxgöstəricili Klaster Sorğusu (MICS) UNICEF tərəfindən hazırlanan və dəstəklənən beynəlxalq ev təsərrüfatı tədqiqatı proqramıdır. Ev təsərrüfatı tədqiqatlarının aparılmasında beynəlxalq standart hesab edilən bu sorğu qadın və uşaqları diqqət mərkəzində saxlamaqla, ev təsərrüfatlarına aid əsas göstəricilər üzrə istifadəçiləri statistik baxımdan etibarlı və beynəlxalq səviyyədə müqayisə oluna bilən məlumatlarla təmin edir.

MICS-in keçirilməsinin Azərbaycan Respublikası Prezidentinin 2018-ci il 14 fevral tarixli 3672 nömrəli Sərəncamı ilə təsdiq edilmiş “2018-2025-ci illərdə Azərbaycan Respublikasında rəsmi statistikanın inkişafına dair Dövlət Proqramı”na daxil edilməsi ölkə üzrə ana və uşaqların sağlamlığı, qidalanma, təməl öyrənmə bacarıqları (7-14 yaşlı uşaqlar), uşaq və böyüklərin həyati funksiyaları, suyun keyfiyyəti, sosial transfertlər, təmiz yanacaq və texnologiyalardan istifadə və viktimizasiya kimi geniş spektrli mövzular üzrə 200-ə yaxın göstəricinin qiymətləndirilməsinə imkan verəcəkdir.

MICS “Dünyamızın transformasiyası: 2030-cu ilədək Dayanıqlı İnkişaf sahəsində Gündəliyin” yerinə yetirilməsinin monitorinqində mühüm vasitəyə çevrilmişdir. Hazırda MICS digər önəmli demoqrafik, sağlamlıq və sosial-iqtisadi sorğularla yanaşı “2030-cu il Gündəliyi” üzrə mərkəzi rol oynamaq, inzibati mənbələrdən və siyahıyaalmalardan əldə olunan məlumatları tamamlamaq üçün əlverişli mövqedə çıxış edir. Azərbaycanda planlaşdırılan MICS üçün seçmə şəbəkəsi 12320 ev təsərrüfatından ibarət olacaq və bu sorğu Şərqi Zəngəzur iqtisadi rayonu istisna olmaqla ölkənin bütün iqtisadi rayonlarını əhatə edəcək.

Sorğunu aparan şəxslər məlumatların toplanmasında müstəsna rol oynayır və fəaliyyətin yekun nəticəsi, sorğunun uğuru onların sorğuları nə dərəcədə yaxşı aparmasından asılıdır. Bununla əlaqədar UNICEF-in Azərbaycan Respublikasındakı Nümayəndəliyi və Dövlət Statistika Komitəsi (DSK) yuxarıda qeyd olunan fəaliyyət üçün sorğunu aparacaq şəxslərin işə qəbulu üçün müsabiqə elan edir.

**İşin xüsusiyyəti**

MICS üzrə Sahə koordinatoru UNICEF-in Azərbaycan Respublikasındakı Ölkə Nümayəndəliyinin Uşaq Hüquqlarının Monitorinqi üzrə Mütəxəssisin və MICS Məsləhətçisinin ümumi nəzarəti alında UNICEF-in Azərbaycan Respublikasındakı Ölkə Nümayəndəliyinə və DSK-ya Azərbaycanda MICS sorğusunun hazırlanması, təşkili və işlərin başa çatdırılmasına dəstək göstərəcəkdir. MICS üzrə Sahə koordinatoru standart sorğu anketlərinin yerli şəraitə uyğunlaşdırılması və sınaqdan keçirilməsində, xəritəçəkmə işlərində və ev təsərrüfatlarının siyahılarının hazırlanmasında, sahə işçilərinin təlimində, sahə işinin təşkilində, habelə MICS üzrə protokol tələblərinin və tövsiyələrin yerinə yetirilməsinin təmin olunmasında fəal iştirak edir.

**Sahə koordinatorunun öhdəlikləri**

1. Sorğu anketlərinin sınağı:
   1. Sorğu anketlərinin sınaqdan keçirilməsi üçün işçilərin işə qəbulu;
   2. İşə qəbul edilmiş işçilər üçün ilkin sınaq üzrə təlimin təşkili;
   3. Sahədə sorğu anketlərinin ilkin sınağı prosesində iştirak və ona nəzarət etmək;
   4. İlkin sınaqla bağlı rəyləri toplamaq və MICS Məsləhətçisinətəqdim etmək.
2. CAPI tətbiqinin uyğunlaşdırılması:
   1. İlkin sınağı icra etmiş heyətlə əməkdaşlığı davam etdirmək;
   2. Məlumatların toplanmasında CAPI tətbiqindən istifadə üzrə təlimi təşkil etmək;
   3. Sahədə CAPI tətbiqinin ilkin sınağı prosesində iştirak və ona nəzarət etmək;
   4. İlkin sınaqla bağlı rəyləri toplamaq və MICS Məsləhətçisinə təqdim etmək.

1. Xəritəçəkmə və siyahıyaalma:
   1. Xəritəçəkmə və siyahıyaalma prosesinə nəzarət etmək.
2. Əsas sahə işi:

a. Sorğu üçün 100-ə yaxın sahə işçisinin işə qəbulunda iştirak etmək;

b. İşə qəbul edilmiş işçilər üçün 1 aylıq təlimin təşkil edilməsi və qrupların yaradılması;

1. Sahədə sınaqların, yoxlamaların təşkil edilməsi;
2. Sınaq zamanı sorğu qruplarının fəaliyyətinin əlaqələndirilməsi və onlara nəzarət edilməsi;
3. 3 ay müddətində əsas sahə işi zamanı sorğu qruplarının fəaliyyətinin əlaqələndirilməsi

və onlara nəzarət edilməsi;

1. Sahə işinin aparıldığı dövrdə qruplardakı nəzarətçilərin işə davamiyyətinə müntəzəm

nəzarət edir. Nəzarətçilər işə çıxmadıqda bunun səbəbini araşdırır. Qrup üzvlərindən hər hansı biri işə çıxmadıqda bununla bağlı UNICEF-ə və DSK-ya məlumat verir.

1. Yazılı iltizam verməklə respondentlərin fərdi məlumatlarının konfidensiallığını qoruyur.

**Nəticələr**

* CAPI tətbiqinin nümunəsinin sahə işi prosesində sınaqdan keçirmək, rəy və təklifləri toplamaq və MICS üzrə Məsləhətçiyə təqdim etmək;
* MICS təlimatlarına əməl etməklə təlim qrafiklərini yerli şəraitə uyğunlaşdırmaq;
* Təlimləri aparacaq ekspertlərin (məsələn, antropometriya təlimi üçün qidalanma üzrə mütəxəssis, sorğunun metodologiyası üzrə ekspert və s.) seçimində iştirak etmək;
* Sahə təliminin təşkilinə dəstək göstərmək;
* Sahə işi və monitorinq xarakterli sahə səfərlərinin MICS təlimatlarına uyğun olaraq planlaşdırılmasını və həyata keçirilməsini əlaqələndirmək;
* Həftəlik əsasda sahə işinə dair gediş-gəliş cədvəllərinin hazırlanmasını, təhlil edilməsini və aşkar edilmiş məsələlərlə bağlı tədbir görmək üçün sahə nəzarətçilərinə göndərilməsini təmin etmək. Sahə işinə dair gediş-gəliş cədvəllərini MICS üzrə Milli Koordinatora (DSK-nın nümayəndəsinə) çatdırmaq;
* UNICEF-in Azərbaycan Respublikasındakı Nümayəndəliyinin heyətinin məlumatların toplanması monitorinqində iştirakını təşkil etmək.

**Hesabatlılıq**

MICS üzrə Sahə koordinatoru birbaşa UNICEF-in Ölkə Nümayəndəliyinin Uşaq Hüquqlarının Monitorinqi üzrə Mütəxəssisinə hesabat verir.

**Məlumatların və MICS sənədlərinin məxfiliyi**

Sahə koordinatoru MICS məlumatlarının, habelə MICS prosesi çərçivəsində istehsal edilmiş hər hansı xüsusi MICS sənədinin tam məxfiliyini qorumalıdır. Nəzarətçi sənəd və məlumat toplularından yalnız bu Texniki Şərtlərlə əlaqəli olan tapşırıqlar üçün istifadə edə bilər.

**İxtisas və səriştə ilə bağlı tələb**

*Təhsil:* Ali təhsil. Statistika, sosial elmlər, biznesin idarə edilməsi, hüquq ixtisası üzrə təhsili olanlara üstünlük veriləcəkdər.

*Bacarıqlar və təcrübə:*

* MS Office proqramları (word, excel, power point) üzrə mükəmməl biliklər;
* Kəmiyyət əsaslı ev təsərrüfatı tədqiqatlarının əlaqələndirilməsi və/yaxud idarə edilməsində minimum 5 illik təcrübə;
* CAPI tətbiqi vasitəsilə məlumatların toplanmasında təcrübə;
* Təlim təcrübəsi, təlim və təqdimatları təşkil etmək və aparmaq bacarığı;
* Məlumatların təhlili və sorğu haqqında hesabatların yazılmasında təcrübə;
* Mükəmməl ünsiyyət və şəxslərarası əlaqə bacarıqları;
* Azərbaycan və ingilis dillərində yüksək səviyyədə yazılı və şifahi ünsiyyət bacarıqları;
* Liderlik, idarəetmə və nəzarət qabiliyyəti;
* Ölkə daxilində intensiv şəkildə səyahət etmək qabiliyyəti və istəyi.

**Müraciət üçün tələblər**

Müvafiq ixtisas və səriştəyə malik istənilən şəxs müraciət edə bilər.

**Sahə koordinatorunun xidmətlərinin ödənişi**

Sahə koordinatorunun xidmətlərinin ödənişi onunla bağlanılacaq müqavilə əsasında həyata keçiriləcəkdir.

**Ərizəçilər aşağıdakıları təqdim etməlidir:**

* CV;
* şəxsiyyət vəsiqəsinin surəti;
* ali təhsil haqqında dövlət sənədi-diplomun sürəti;
* oxşar fəaliyyətlərlə bağlı təcrübəsini əks etdirən qısa məlumat (maksimum 300 söz);
* tövsiyə məktubu (əgər varsa).
* etibarlı olan COVID-19-a qarşı peyvənd olunmanı təsdiqləyən peyvənd sertifikatı və ya COVID-19-dan sağalaraq immunitetə malik olmanı təsdiqləyən sənəd, yaxud COVID-19-a qarşı peyvəndə əks-göstərişi müəyyən edən əks-göstəriş sertifikatı.

Maraqlanan namizədlər aşağıdakı keçiddən müraciətlərini edə bilərlər:

<https://jobs.unicef.org/en-us/job/553354/mics-multiple-indicator-cluster-surveys-field-coordinator>

Müraciət üçün son tarix **09 Avqust 2022-ci il saat 18:00-dur**.

İlkin mərhələdən keçən namizədlərlə əlaqə saxlanılacaq.